Fransiyada poyezd va maktab avtobusi to‘qnashdi. 4 nafar bola halok bo‘ldi

Fransiya janubida, Perpinyan shahri yaqinida poyezd va mashg‘ulotlardan so‘ng o‘quvchilarni uylariga tarqatayotan maktab avtobusi to‘qnashdi. Bu haqda Meduza xabar bermoqda.

Hodisa oqibatida 4 nafar bola halok bo‘ldi.
20 kishi jarohatlandi, ulardan 7 nafari og‘ir holatda ekanligi bildirilmoqda.
To‘qnashuv temir yo‘l kesishmasida ro‘y berdi. Bunga nima sabab bo‘lgani hozircha ma’lum emas.